Petrus, Dei gracia Senon. archiepiscopus, omnibus presentes litteras inspecturis in Domino salutem. Notum facimus universis quod in transactione et compositione facta inter Ludovicum, presbiterum de Sallegniaco, ex una parte, et Ansellum, militem ejusdem ville, ex altera, per archidiaconum loci, de consensu et voluntate dilectorum filiorum nostrorum Helye, bone memorie abbatis Sancti-Petri-Vivi et totius conventus ejusdem ecclesie, super capella de Fontanis, post mortem dicti Ludovici in matrem ecclesiam transferrenda, et super decimis ecclesie de Saligniaco dicte capelle in perpetuum assignandis, nec consensimus nec consentimus, et tanquam in nostrum prejudicium attemptatas quantum ad nos pertinet revocamus. In cujus rei memoriam et testimonium, presentes litteras sigilli nostri munimine confirmamus. Actum, anno Gracie Mº CCº vicesimo, mense maio.